**חוק יסוד: ישראל-מדינת הלאום של העם היהודי**

1. "חוק יסוד: ישראל-מדינת הלאום של העם היהודי" הינו חלק מחוקי היסוד, שהם חלק בלתי נפרד מהיסודות החוקתיים של המדינה, שיהוו בעתיד תשתית לחוקה של מדינת ישראל.

2 "חוק יסוד: ישראל-מדינת הלאום של העם היהודי" מאגד בתוכו את מאפייני מדינת ישראל כמדינה יהודית.

3 החוק מבסס את מעמדה ישראל כמדינת העם היהודי בישראל ובתפוצות.

4. מגוון הדעות בהקשר לחוק:

**נגד החוק**

אין בנוסח החוק שום אזכור לערך השוויון

אין איזכור לחשיבות השמירה על הדמוקרטיה בישראל.

החוק מתעלם לחלוטין מהכרזת מגילת העצמאות שקבעה מתן שוויון זכויות לכל אזרחי המדינה; אפילו צמד המילים "יהודית ודמוקרטית" לא מוזכרת בו.

החוק מתעלם מזרמים יהודים לא אורתודוכסים.

הדרוזים נעלבו כי החוק לא מתייחס למיעוטים ולא כולל אותם בלאום.

השפה הערבית נחשבה עד החוק כשפה שווה לעברית, ירדה במעמדה.

החוק מדבר על זכויות הקבוצה של היהודים וחסר התייחסות לזכויות קבוצה של מיעוטים

**בעד החוק:**

ישראל היא מדינת לאום ומותר לעם היהודי לקבע את זכויותיו ויעדיו בחוק. זו זכותה הטבעית של מדינת לאום.

לא צריך להוסיף 'שיוויון' בחוק הלאום. זה לא הנושא שלו. שיוויון מוזכר בחוקים אחרים.

חוק הלאום מצטרף לחוק יסוד כבוד האדם וחרותו: יש חוק שמקבע דמוקרטיה ועכשיו יש חוק שמקבע את יהדות המדינה.

החוק מתייחס לזכויות האישיות של כל האזרחים, גם לא יהודים.

5. תוכן החוק ומרכיביו. (צריך להכיר לפחות 3 סעיפים)

**הצעת חוק-יסוד: ישראל – מדינת הלאום של העם היהודי**

|  |  |  |
| --- | --- | --- |
| מדינה יהודית | 1. | (א)       מדינת ישראל היא הבית הלאומי של העם היהודי בו הוא מממש את שאיפתו להגדרה עצמית על-פי מורשתו התרבותית וההיסטורית. |
|  |  | (ב)       הזכות למימוש ההגדרה העצמית הלאומית במדינת ישראל ייחודית לעם היהודי. |
|  |  | (ג)       ארץ ישראל היא מולדתו ההיסטורית של העם היהודי ומקום כינונה של מדינת ישראל. |
| מטרה | 2. | חוק-יסוד זה, מטרתו להגדיר את זהותה של מדינת ישראל כמדינת הלאום של העם היהודי, כדי לעגן בחוק-יסוד ערכים אלו ברוח העקרונות שבהכרזה על מדינת ישראל. |
| מדינה דמוקרטית | 3. | (א)    מדינת ישראל תהא בעלת משטר דמוקרטי. |
|  |  | (ב)       ישראל תהא מושתתת על יסודות החרות הצדק והשלום לאור חזונם של נביאי ישראל ומחויבת לזכויותיהם האישיות של כלל אזרחיה כמפורט בכל חוק יסוד. |
| סמלי המדינה | 4. | (א)       המנון המדינה הוא "התקווה". |
|  |  | (ב)       דגל המדינה הוא לבן, שני פסי תכלת סמוך לשוליו ומגן דוד תכול במרכזו. |
|  |  | (ג)       סמל המדינה הוא מנורת שבעת הקנים, עלי זית בשני צדדיה, והמילה "ישראל" למרגלותיה. |
| שבות | 5. | כל יהודי זכאי לעלות ארצה ולקנות את אזרחות מדינת ישראל על פי חוק. |
| קיבוץ גלויות וחיזוק הקשר עם העם היהודי בתפוצות | 6. | המדינה תפעל לקיבוץ גלויות ישראל ולחיזוק הזיקה בין ישראל ובין הקהילות היהודיות בתפוצות. |
| עזרה לבני העם היהודי הנתונים בצרה | 7. | המדינה תפעל למתן עזרה לבני העם היהודי הנתונים בצרה ובשבי בשל יהדותם. |
| מורשת יהודית | 8. | המדינה תפעל לשימור ולהנחלת המורשת והמסורת התרבותית, וההיסטורית של העם היהודי ולטיפוחה בארץ ובתפוצות. |
| הזכות לשימור מורשת | 9. | המדינה תפעל לאפשר לכל תושב ישראל, ללא הבדל דת או לאום, לפעול לשימור תרבותו, מורשתו, שפתו וזהותו. |
| לוח רשמי | 10. | הלוח העברי הוא לוח רשמי של המדינה. |
| חג העצמאות וימי זיכרון | 11. | (א)       יום העצמאות הוא יום החג הלאומי של המדינה. |
|  |  | (ב)       יום הזיכרון לחללי מערכות ישראל ויום השואה והגבורה הם ימי זיכרון רשמיים של המדינה. |
| ימי שבתון | 12. | ימי השבתון הקבועים במדינת ישראל הם שבת ומועדי ישראל, בהם לא יועסק עובד אלא בתנאים שייקבעו בחוק; בני עדה המוכרת בחוק רשאים לשבות בחגיהם. |
| המשפט העברי | 13. | (א)       המשפט העברי ישמש מקור השראה למחוקקים ולשופטים בישראל. |
|  |  | (ב)       ראה בית המשפט שאלה משפטית הטעונה הכרעה, ולא מצא לה תשובה בדבר חקיקה, בהלכה פסוקה או בדרך של היקש מובהק, יכריע בה לאור עקרונות החירות, הצדק, היושר והשלום של מורשת ישראל. |
| שמירת מקומות קדושים | 14. | המקומות הקדושים יהיו שמורים מפני חילול וכל פגיעה אחרת ומפני כל דבר העלול לפגוע בחופש הגישה של בני הדתות אל המקומות המקודשים להם או ברגשותיהם כלפי אותם המקומות. |
| פגיעה בזכויות | 15. | אין פוגעים בזכויות שלפי חוק-יסוד זה אלא בחוק ההולם את ערכיה של מדינת ישראל, שנועד לתכלית ראויה ובמידה שאינה עולה על הנדרש, או לפי חוק כאמור מכוח הסמכה מפורשת בו. |
| נוקשות | 16. | אין לשנות חוק-יסוד זה אלא בחוק-יסוד שנתקבל ברוב של חברי הכנסת. |